1ste eeu v.C.

Die 1ste eeu v.C., ook bekend as die laaste eeu v.C., het geduur van 100 tot 1 v.C.. Die vC/nC-notasie gebruik nie 'n jaar nul nie. Hierdie eeu word gevolg deur die 1ste eeu n.C..

Die "astronomiese" dateringstelsel wat bv. vir berekenings van sonsverduisterings gebruik word, verwys na 'n alternatiewe metode om jare te tel. Dit sluit wel die jaar "0" in en skakel die behoefte aan enige agtervoegsels soos v.C. of n.C. uit deur die rekenkundige teken aan die datum toe te skryf. Dus, die astronomiese datum vir 2000 n.C. is eenvoudig +2000 (of 2000). Die astronomiese jaar 0 stem egter ooreen met die jaar 1 v.C., terwyl die astronomiese jaar -1 ooreenstem met 2 v.C. Oor die algemeen word enige gegewe jaar "x v.C." "-(x-1)". Die jaar 2000 v.C. is dus die jaar -2001 in astronomiese notasie 

In die loop van die eeu is al die oorblywende onafhanklike lande rondom die Middellandse See geleidelik onder Romeinse beheer gebring en óf direk onder goewerneurs óf deur marionetkonings wat deur Rome aangestel is, regeer. Die Romeinse staat self is verskeie kere in burgeroorlog gedompel, wat uiteindelik gelei het tot die marginalisering van sy 500 jaar oue Romeinse Republiek, en die beliggaming van totale staatsmag in 'n enkele man—die Romeinse keiser.

Verwysings


Kategorie:Eeue